ประกาศคณะกรรมการกํากับหลักทรัพย์และตลาดหลักทรัพย์ที่ กน. 8/2547 .เรื่อง การออกใบอนุญาตเป็นผู้ประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า อาศัยอํานาจตามความในมาตรา 6 มาตรา 9 และมาตรา 16 วรรคสามแห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้ "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ผู้ขอใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าต้องเป็นนิติบุคคลประเภทใดประเภทหนึ่งดังต่อไปนี้ (1) ธนาคารพาณิชย์ตามกฎหมายว่าด้วยการธนาคารพาณิชย์ (2) บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ (3) บริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์ (4) บริษัทประกันชีวิตตามกฎหมายว่าด้วยประกันชีวิต (5) บริษัทจํากัดหรือบริษัทมหาชนจํากัดที่จัดตั้งขึ้นใหม่เพื่อขอรับใบอนุญาตประกอบธุรกิจหลักทรัพย์ประเภทการจัดการกองทุนรวมหรือการจัดการกองทุนส่วนบุคคลตามกฎหมายว่าด้วยหลักทรัพย์และตลาดหลักทรัพย์ ข้อ ๓ ผู้ขอใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าที่เป็นนิติบุคคลตามข้อ 2(1) ถึง (4) จะต้องได้รับใบอนุญาตประกอบธุรกิจหลักทรัพย์ประเภทการจัดการกองทุนรวมหรือการจัดการกองทุนส่วนบุคคลตามกฎหมายว่าด้วยหลักทรัพย์และตลาดหลักทรัพย์ หรือเป็นผู้ขอใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล และต้องมีคุณสมบัติดังต่อไปนี้ (1) สามารถประกอบธุรกิจสัญญาซื้อขายล่วงหน้าประเภทที่ขอใบอนุญาตได้ตามกฎหมายที่ควบคุมการประกอบธุรกิจของนิติบุคคลนั้น (2) สามารถดํารงเงินกองทุนและกันเงินสํารองได้ตามหลักเกณฑ์ของกฎหมายที่ควบคุมการประกอบธุรกิจของนิติบุคคลนั้น (3) ภายในระยะเวลาสามปีย้อนหลังก่อนปีที่ยื่นคําขอจนถึงวันที่ได้รับใบอนุญาตต้องไม่มีประวัติการกระทําความผิดตามกฎหมายที่ควบคุมการประกอบธุรกิจของนิติบุคคลนั้น หรือกฎหมายอื่นที่เกี่ยวกับธุรกิจทางการเงินในส่วนที่เกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์หรือการประกอบธุรกิจที่มีลักษณะเป็นการหลอกลวง ฉ้อฉลหรือทุจริต หรือกฎหมายว่าด้วยการป้องกันและปราบปรามการฟอกเงิน ทั้งนี้ ไม่ว่าจะเป็นกฎหมายของประเทศไทยหรือกฎหมายต่างประเทศ (4) ภายในระยะเวลาสามปีย้อนหลังก่อนปีที่ยื่นคําขอจนถึงวันที่ได้รับใบอนุญาตต้องไม่มีประวัติการดําเนินกิจการใดที่มีลักษณะอันเป็นการหลอกลวงหรือไม่ซื่อสัตย์สุจริต หรือแสดงถึงการขาดความรับผิดชอบ ไม่ระมัดระวังรักษาผลประโยชน์ของลูกค้าหรือแสดงถึงการขาดความรอบคอบหรือสะท้อนถึงวิธีการทําธุรกิจที่ไม่เป็นธรรมหรือไม่น่าเชื่อถือ (5) แสดงได้ว่าจะมีระบบงานที่ดีที่แสดงถึงความพร้อมในการประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์การจัดการเงินทุนสัญญาซื้อขายล่วงหน้า (6) แสดงได้ว่าจะมีความพร้อมด้านบุคลากรเพื่อรับผิดชอบงานด้านการเป็นผู้จัดการเงินทุนสัญญาซื้อขายล่วงหน้าตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์การจัดการเงินทุนสัญญาซื้อขายล่วงหน้า (7) มีกรรมการ ผู้จัดการ และบุคคลผู้มีอํานาจในการจัดการซึ่งจะเป็นผู้รับผิดชอบเกี่ยวกับการจัดการเงินทุนสัญญาซื้อขายล่วงหน้าที่มีคุณสมบัติตาม (3) และ (4)ข้อ ๔ ผู้ขอใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าที่เป็นนิติบุคคลตามข้อ 2(5) ต้องมีคุณสมบัติดังต่อไปนี้ (1) มีทุนจดทะเบียนซึ่งชําระแล้วไม่น้อยกว่าทุนจดทะเบียนซึ่งชําระแล้วของบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมหรือประเภทการจัดการกองทุนส่วนบุคคลตามที่คณะกรรมการ ก.ล.ต. ประกาศกําหนดตามกฎหมายว่าด้วยหลักทรัพย์และตลาดหลักทรัพย์ (2) มีคุณสมบัติตามข้อ 3(5) และ (6) (3) ผู้ถือหุ้นเกินกว่าร้อยละสิบของจํานวนหุ้นที่จําหน่ายได้แล้วทั้งหมดต้องมีคุณสมบัติตามข้อ 3(3) และ (4) และในกรณีที่ผู้ถือหุ้นดังกล่าวเป็นนิติบุคคลตามข้อ 2 (1) (2) (3) หรือ (4) นิติบุคคลดังกล่าวต้องมีคุณสมบัติตามข้อ 3(2) และกรรมการ ผู้จัดการ และบุคคลผู้มีอํานาจในการจัดการของนิติบุคคลดังกล่าวต้องมีคุณสมบัติตามข้อ 3(3) และ (4) ด้วยข้อ ๕ ให้นิติบุคคลตามข้อ 2 ที่จะขอใบอนุญาตการประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้ายื่นคําขอต่อสํานักงานภายในระยะเวลาและตามแบบพร้อมเอกสารหลักฐานประกอบคําขอตามที่สํานักงานประกาศกําหนดข้อ ๖ ในการขอใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า ผู้ขอใบอนุญาตต้องยินยอมและอํานวยความสะดวกให้พนักงานเจ้าหน้าที่เข้าไปในสถานที่ประกอบธุรกิจหรือสถานที่ตั้งของผู้ขอใบอนุญาต หรือสถานที่อื่นที่เกี่ยวข้อง เพื่อตรวจสอบข้อเท็จจริงเกี่ยวกับฐานะการเงิน การดําเนินงาน สินทรัพย์ หรือข้อมูลต่าง ๆ ที่เกี่ยวข้องของผู้ขอใบอนุญาตข้อ ๗ ให้สํานักงานเสนอเรื่องต่อคณะกรรมการ ก.ล.ต. เพื่อพิจารณาและสั่งการเกี่ยวกับการขอใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าภายในเก้าสิบวันนับแต่วันที่สํานักงานได้รับคําขอและเอกสารหลักฐานครบถ้วน คณะกรรมการ ก.ล.ต. จะพิจารณาและสั่งการเกี่ยวกับการขอใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าภายในสามสิบวันนับแต่วันที่ได้รับเรื่องจากสํานักงานตามวรรคหนึ่ง ในกรณีที่ผู้ขอใบอนุญาตดังกล่าวมิได้เป็นผู้ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมหรือการจัดการกองทุนส่วนบุคคลอยู่ก่อน และคณะกรรมการ ก.ล.ต. พิจารณาออกใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า ให้ใบอนุญาตประกอบธุรกิจสัญญาซื้อขายล่วงหน้าดังกล่าวมีผลต่อเมื่อผู้ขอใบอนุญาตได้รัใบอนุญาตประกอบธุรกิจหลักทรัพย์ดังกล่าว และใบอนุญาตประกอบธุรกิจหลักทรัพย์นั้นมีผลแล้ว ใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าให้เป็นไปตามแบบที่สํานักงานประกาศกําหนดข้อ ๘ ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าจะเริ่มประกอบธุรกิจสัญญาซื้อขายล่วงหน้าดังกล่าวได้ ต่อเมื่อสํานักงานตรวจสอบแล้วเห็นว่าผู้ได้รับใบอนุญาตได้จัดให้มีระบบงานและบุคลากรตามที่ได้แสดงไว้ในข้อ 3 หรือ ข้อ 4 เว้นแต่กรณีที่มีความแตกต่างกันเพียงวิธีการซึ่งมิได้ทําให้ระบบที่ได้แสดงไว้ในคําขอใบอนุญาตเปลี่ยนแปลงไปในสาระสําคัญ ข้อ ๙ ประกาศนี้ให้ใช้บังคับตั้งแต่วันที่ 6 มกราคม พ.ศ. 2547 เป็นต้นไปผู้มีอํานาจลงนาม - ประกาศ ณ วันที่ 23 มกราคม พ.ศ. 2547 ร้อยเอก (สุชาติ เชาว์วิศิษฐ) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์